Nouă afgani, prinşi când încercau să treacă ilegal graniţa spre Ungaria. Unde erau ascunşi.
Nouă cetăţeni din Afganistan au fost prinşi când încercau să treacă ilegal graniţa. Erau ascunşi într-un TIR care transporta texile. Toţi erau solicitanţi de azil în România.
Polițiștii de frontieră din Vărșand, județul Arad, au prins nouă cetățeni din Afganistan, care încercau să treacă ilegal granița în Ungaria, ascunși într-un TIR care transporta textile.Potrivit unui comunicat al Poliției de Frontieră, la punctul de trecere Vărșand s-a prezentat vineri seara un cetăţean turc în vârstă de 38 de ani, aflat la volanul unui TIR care transporta textile pe ruta Turcia-Polonia.La controlul făcut asupra mașinii, poliţiştii au descoperit, ascunse în compartimentul marfă, nouă persoane. Acestea au fost duse la sediul poliției pentru cercetări.Polițiștii au stabilit că aceștia sunt cetățeni din Afganistan, un minor în vârstă de 15 ani, şi opt bărbați cu vârste cuprinse între 18 şi 38 de ani, toţi solicitanţi de azil în România. Aceștia au declarat că doreau să ajungă în vestul Europei.Cercetările în acest caz continuă sub aspectul săvârșirii infracțiunilor de trafic de migranți pentru şofer şi de tentativă de trecere ilegală a frontierei față de cetăţenii din Afaganistan.